Identifica la temàtica clau del text.
El Festival Delfínia (en grec antic δελφίνια) era una festa que se celebrava a diverses ciutats de Grècia en honor de l'Apol·lo Delfini. Se celebrava al començament del mes de Munychion (abril), sobretot a les costes de Jònia, on Apol·lo era considerat el seu θεὸς πατρῷος ("Zeós patrós", déu patern). En aquesta època començava de nou la navegació després de les tempestes d'hivern. El nom de la festa derivava de la creença que a començaments del mes de Munychion, Apol·lo va arribar des del Parnàs a Delfos i va començar una batalla amb Delfínia, assumint així el paper d'un déu iracund. Es va creure que era necessari calmar-lo i es va establir aquesta festa a Atenes i a altres llocs on tenia culte. La cerimònia s'iniciava a Atenes quan set nens i set nenes sortien en professó portant branques suplicatòries guarnides amb llana blanca, anomenades ἱκετηρία ("iketería", súplica) fins al seu temple anomenat Delfinion. Se sap que també se celebraven concursos. A Egina segons Píndar, també se celebrava una Delfínia de característiques similars. Es desconeixen quines celebracions i quin contingut tenien les festes de la Delfínia a altres ciutats.Segons Plutarc, Teseu, abans d'anar a Creta a matar el Minotaure, va parar al temple de Delfinion i va dipositar, en el seu nom i el dels seus companys, una ofrena a Apol·lo, que consistia en una branca d'oliver sagrat, lligada amb llana blanca. Després va resar al déu i va salpar. La professó de les de donzelles per propiciar el déu durant la Delfínia commemoraria aquest episodi de la vida de Teseu.
El text tracta sobre festivals.